
Hyrje 

Komisioni për Çështjet Ligjore Administratën Publike dhe të Drejtat e Njeriut, në cilësinë e komisionit përgjegjës, në mbledhjen e datës 20.12.2016, mori në shqyrtim propozimin e paraqitur nga Kryetari i Autoriteti për Informim mbi Dokumentët e ish Sigurimit të Shtetit, “Për miratimin e Strukturës, Organikës dhe Kategorizimin e Pagave të Autoritetit për Informim mbi Dokumentët e ish Sigurimit të Shtetit”. 

Në mbledhjen e Komisionit morën pjesë Kryetarja e Autoritetit Znj.Gentiana Sula, Anëtarët e Autoritetit, si dhe përfaqësuesit e Departamentit të Administratës Publike dhe Ministrisë së Financave.

Fillimisht Znj.Sula bëri prezantimin e Projekt-Strukturës së Autoriteti, në të cilën ishin reflektuar edhe kërkesat e Departamentit të Administratës Publike, në mbledhjen e datës 12.12.2016, të Komisionit të Ligjeve, gjatë të cilës Departamenti i Administratës Publike, ka kërkuar, që para miratimit të Struktutës dhe Organikës të Autoritetit, të bëhen ndryshimet e nevojshme në ligjin nr.9584, datë 17.7.2006, “Për pagat, shpërblimet dhe strukturat e institucioneve të pavarura kushtetuese dhe të institucioneve të tjera të pavarura, të krijuara me ligj”, në të cilin të përfshihen, në fushën e tij të veprimit dhe institucioni i  “Autoritetit për Informimin mbi Dokumentet e ish-Sigurimit të Shtetit”. Si dhe ndryshimet në VKM Nr 545, datë 11.08.2011, "Për Miratimin e Strukturës dhe Niveleve të Pagave të Nëpunësve Civil. Ndryshime të cilat janë bërë nga organet kompetente.

Përbërja e Strukturës dhe Organikës së Autoritetit:

Anëtarët e Autoritetit:
Bazuar në Ligjin Nr. 45/ 2015 “Për të drejtën e informimit për dokumentet e ish-Sigurimit të Shtetit të RPSSH”, Neni 8, Autoriteti përbëhet nga 5 anëtarë të zgjedhur nga Kuvendi. Autoriteti drejtohet nga Kryetari. 

I. Sekretariati Teknik
1. Sekretariati Teknik është në varësi direkte të Autoritetit, drejtohet nga Sekretari i Përgjithshëm dhe ka këto detyra:
a. ndihmon Autoritetin në kryerjen e funksioneve të tij; 
b. krijon kushtet e nevojshme për realizimin dhe mbarëvajtjen e mbledhjeve të Autoritetit; 
c. përgatit dokumentacionin e nevojshëm për zhvillimin e mbledhjeve të Autoritetit; 

1. Drejtoria e Arkivit

Drejtoria e Arkivit është në varësi të Autoritetit Dhe Sekretarit të Përgjithshëm, drejtohet nga Drejtori i Drejtorisë së Arkivit dhe ka tre Sektorë: 
1. Sektori i Ruajtes së Fondeve, i cili kryen detyrat e mëposhtme:
a. Grumbullon dosjet dhe dokumentet e të gjitha llojeve të ish-Sigurimit të Shtetit sipas ligjit përkatës
b. Ruan dosjet dhe dokumentet arkivore të grumbulluara sipas ligjit përkatës
c. Mirëmban dosjet dhe dokumentet arkivore
d. Jep për shfrytëzim dosjet dhe dokumentet arkivore sipas ligjit dhe Rregullores së Autoritetit përkunderjt regjistrimit.
2. Sektori i Përpunimit, i cili kryen detyrat e mëposhtme: 
a. Përpunon dhe sistemon dosjet dhe dokumentet e gjithë llojeve të ish-Sigurimit 
të Shtetit të grumbulluara
b. Bën përpunimin tekniko-shkencor të dosjeve
c. Bën përpunimin metodologjik dhe krijon fondet sipas meetodologjisë së
punës në arkiva
3. Sektori i Dixhitalizimit dhe fotokopjes, i cili kryen detyrat e mëposhtme:
a. Kryen në bashkëpuinim me sektorët e tjerë dixhitalizimin e materialeve arkivore sipa prioriteteve të vendosura nga Autoriteti.
b. Kujdeset për organizimin dhe ruajtjen e materialeve arkivore të dixhitalizuar
c. Bën fotokopjet e materialeve arkivore që do të përpunohen dhe i vendos ato në dispozicion për përpunim të mëtejshëm

2. Drejtoria e Informacionit

Drejtoria e Informacionit është në varësi direkte të Sekretariatit Teknik, drejtohet nga Drejtori i Drejtorisë së Informacionit dhe ka tre Sektorë:

1. Sektori i kërkesave individuale për informim, i cili kryen detyrat e mëposhtme:
a. Përpunon kërkesat individuale të qytetarëve për informim.
b. Bashkëpunon me sektorët e tjerë për nxjerrjen dhe përpunimin e informacionit
c. Përgatit me shkrim përgjigjet e kërkesave për qytetarët në bazë të ligjeve dhe Rrregullores së Brendshme të Autoritetit.
2. Sektori i kërkesave individuale ëpr qëllime rehabilitimi ose dëmshpërblimi, i cili kryen detyrat e mëposhtme:
a. Përpunon kërkesat individuale të qytetarëve për informim për qëllime rehabilitimi ose dëmshpërblimi
b. Bashkëpunon me sektorët e tjerë për nxjerrjen dhe përpunimin e informacionit për qëllime rehabilitimi ose dëmshpërblimi
c. Përgatit me shkrim përgjigjet e kërkesave për qytetarët në bazë të ligjeve dhe Rrregullores së Brendshme të Autoritetit.
3. Sektori i kërkesave për informim për Institucionet, i cili kryen këto detyra:
a. Përpunon kërkesat e institucioneve për marrje informacioni sipas Ligjit Nr. 45/ 2015 “Për të drejtën e informimit për dokumentet e ish-Sigurimit të Shtetit të RPSSH”, Neni 29.
b. Bashkëpunon me sektorët e tjerë për nxjerrjen dhe përpunimin e informacionit për qëllime informimi sipas kërkesave të institucioneve kushtetuese dhe autoriteteve publike, lidhur me ekzistencën e informacioneve në dokumente të ish-Sigurimit të Shtetit, kur kjo kërkohet në kuadër të vlerësimit, sipas legjislacionit përkatës, të cilësive etike, morale dhe profesionale të kandidatëve për t’u emëruar ose ngritur në detyra sipas Ligjit Nr. 45/ 2015 “Për të drejtën e informimit për dokumentet e ish-Sigurimit të Shtetit të RPSSH”, Neni 29.

3. Drejtoria e Mbështetjes Shkencore dhe Edukimit të Qytetarëve 

Drejtoria e Mbështetjes Shkencore dhe Edukimit të Qytetarëve është në varësi direkte të Sekretariatit Teknik, drejtohet nga Drejtori i Drejtorisë së Mbështetjes Shkencore dhe edukimit të Qytetarëve dhe ka tre sektorë:

1. Sektori i Projekteve Studimore dhe audiovizualë, i cili kryen këto detyra:
a. Kryen studime shkencore për rolin dhe funksionin ish-Sigurimit në Shtet dhe Shoqëri
b. Kryen studime shkencore për format e ndryshme të shfaqjes dhe ekzistencës së opozitës dhe kryengritjes ndaj regjimit komunist.
c. Pasqyron në mënyrë të rregullt në organin e tij publikues rezultatet e studimeve të kryera, në bashkëpunim edhe me studiues të tjerë, vendas e të huaj.
d. Organizon konferenca, seminare, Ëorkshop-e, ekspozita etj. për rolin dhe funksionin ish-Sigurimit në Shtet dhe Shoqëri
2. Sektori i kërkesave për qëllime studimore, i cili kryen këto detyra:
a. Përpunon kërkesat individuale të studiuesve për qëllime studimore.
b. Bashkëpunon me sektorët e tjerë për nxjerrjen dhe vënien në dispozicion të informacionit për qëllime studimore
c. Ndihmon studiuesit gjatë kërkimit në arkiv dhe u plotëson atyre kushtet normale për shfrytëzimin e materialeve të vëna në dispozicion.
3. Sektori i Bibliotekës dhe publikimeve, i cili kryen këto detyra:
· Kujdeset për mbarëvajtjen e bibliotekës, duke garantuar mbledhjen dhe depozitimin në bibliotekë të gjithë materialeve që kanë lidhje me veprimtarinë e ish-Sigurimit të Shtetit
· Kujdeset dhe ka për detyrë të kryejë publikimin e periodikave, studimeve etj. që kanë lidhje me veprimtarinë e ish-Sigurimit të Shtetit dhe që janë miratuar nga Autoriteti.
· Ka për detyrë të mbledhë gjithë literaturën dhe botimet që kanë lidhje me veprimtarinë e ish-Sigurimit të Shtetit dhe t’i vendosë në dispozicion të të interesuarve brenda ambjenteve të kësaj biblioteke. 


4. Drejtoria e Sigurisë dhe Zhvillimit Teknologjik

Drejtoria e Sigurisë dhe Zhvillimit Teknologjik është në varësi të Autoritetit Dhe Sekretarit të Përgjithshëm, drejtohet nga Drejtori i Drejtorisë së Sigurisë dhe Zhvillimit Teknologjik dhe ka dy sektorë:
1. Sektori i Sigurisë Fizike dhe qarkullimit të dokumenteve të klasifikuara, i cili kryen detyrat e mëposhtme:
a. Është përgjegjës për sigurine fizike te ambjenteve dhe ndarjen e zonave të sigurisë
b. Kryen qarkullimin dhe ruajtjen dhe transportin e dokumentave të klasifikuara sipas akteve ligjore në fuqi.

2. Sektori i Zhvillimit Teknologjik, i cili kryen detyrat e mëposhtme:
a. Është përgjegjës për mirëmbajtjen dhe zhvillimin e sistemit kompjuterik, pajisjeve elektronike, sistemeve elektronike të monitorimit dhe sigurisë. 
b. Kryen studimin, projektimin, standartizimin e teknologjive të reja të rrjetit dhe sistemeve informatike, telefonisë dhe të paisjeve të tjera informatike
c.  Kryen mirembajtjen e teknologjise në përdorim
d. Mirëmban faqen online të institucionit.


5. Drejtoria e Shërbimeve të Brendshme dhe Financave 

Drejtoria e Shërbimeve të Brendshme dhe Financave është në varësi direkte të Sekretariatit teknik, drejtohet nga Drejtori i Drejtorisë së Shërbimeve të Brendshme dhe Finacave. Kjo Drejtori permbledh funksionet e përgjithshme mbështetëse për institucionin si:
a. Menaxhimin e burimeve njerëzore, çështjet juridike, mirëmbajtjen dhe shërbimet e tjera mbështetëse.
b. Funksionet e lidhura me planifikimin, zbatimin, kontabilitetin dhe raportimin financiar. 

Kjo Drejtori ka në përbërje këto Sektorë:

1. Sektori i Burimeve Njerëzore dhe Protokollit, i cili ka këto detyra dhe përgjegjësi:
a. Menaxhon burimet njerëzore të autoritetit, siguron zbatimin e politikave jo diskriminuese për personelin;
b. Organizon procesin e analizës së punës, ndjek procedurat e rekrutimit, 
c. Organizon dhe drejton procesin për identifikimin e nevojave për trajnim të personelit, Krijon bazat për zhvillimin e personelit, sipas aftësive dhe zotësive që ata kanë;
d. Monitoron zbatimin e ligjeve të deklarimit të pasurisë dhe konfliktit të interesave; 

2. Sektori i Shërbimeve Juridike, i cili ka këto detyra dhe përgjegjësi:	
a. Garanton përpara miratimit aktet e hartuara ë aspektin e përputhshmërisë ligjore; 
b. Kryen përfaqësimin ligjor të autoritetit, në çështjet ku është palë autoriteti dhe përditëson bazën e të dhënave të çështjeve gjyqësore. 
c. Organizon dhe parashikon punen për realizimin e prokurimeve të fondeve buxhetore, si dhe përcakton mënyrat më të mira me të cila autoriteti të sigurojë punë, mallra dhe shërbime cilësore për përmbushjen e nevojave të institucionit duke zbatuar me rigorozitet Ligjin “Për Prokurimin Publik” i ndryshuar dhe legjislacionin në fuqi;
 
3. Sektori i Financës, i cili ka këto detyra dhe përgjegjësi:	
a) Përgatit planin e buxhetit 
b) Administrimin, kontrollin dhe evidentimin e realizimit me efektivitet të fondeve buxhetore 
c) Menaxhimin e likujdimit të pagave dhe të drejtave (psh. pensione dhe përfitime të tjera); 
d) Siguron mbajtjen e librave të llogarisë, pagat, kontratat dhe prokurimet, pagesat, hartimin e  pasqyrave financiare, periodike dhe analizën e tyre.

4. Sektori i Logjistikës dhe Mirëmbajtjes, i cili ka këto detyra dhe përgjegjësi:

a. Siguron mirëfunksionimin e sistemeve dhe infrastrukturës elekromekanike, hidraulike, ndërtimore të godinës, si dhe të pajisjeve të tjera që janë në përdorim në përputhje me parametrat e duhura; 
b. Siguron mirëmbajtjen, pastrimin, transportin, shërbimet postare dhe korrierët.
c. Siguron gatishmërinë e plotë të mjeteve në dispozicion të Autoritetit, si dhe menaxhon lëvizjet e tyre për shërbimet e kërkuara nga Drejtoritë e institucionit;

Numri i Përgjithshëm i punonjësve të Autoritetit do të jetë: Autoriteti ( 5 anëtarë të Autoritetit + 1 asistent/-e i/e Autoritetit). Sekretariati Teknik: 54 anëtatë. Gjithësejt: 60 veta.

Përsa i përket politikës së rekrutimit dhe punësimit të stafit, me kërkesën e Kryetares së këtij Autoriteti,  do të ndiqet një proces i ndarë në tre faza. Kjo kërkesë e Znj. Sula, u dakortësua dhe nga perfaqësuesit e Ministrisë së Financave dhe Departamentit të Administratës Publike, dhe konkretisht:

Faza I 
Do transferohen nëpunës të institucioneve të tjera të cilët i suprimohet pozicioni i punës. Këto lëvizje nuk do sjellin kosto shtesë në buxhetin e shtetit 2017. 
Faza II 
Do rekrutohen nëpunës te rinj, brenda zërit buxhetor të planifikuar nga Ligji për Buxhetin 2017. ( 20 nëpunës )
Faza III 
Parashikohet që në rast të rishikimit të buxhetit, në gjashtë mujorin e dytë të vitit 2017, të akolohen buxhetore shtesë për personelin e Autoritetit. 

Komsioni pasi dëgjoi, Kryetaren e Autoritetit Znj.Gentiana Sula, Relatorin e Çështjes Deputetin Dashamir Peza, si dhe përfaqësuesit e Ministrisë së Financave dhe Departamentit të Administratës Publike, vendosi miratimin e Projekt-Strukturës së “Autoriteti për Informim mbi Dokumentët e ish Sigurimit të Shtetit”, duke ja kaluar Seancës Plenare për votim. 

Bashkëlidhur Raportit të Komisionit, Projekt –Vendimi “Për Miratimin e Strukturës dhe Organikës së Autoritetit për Informim mbi Dokumentët e ish Sigurimit të Shtetit”, si dhe organigrama dhe kategorizmin e pagave.



									           KRYETARI	

							                                  Fatmir XHAFAJ


Relatori 
Dashamir PEZA

